ועדת הכלכלה, כנסת 20, פרוטוקול מספר 292, 2016-07-20 10:15

איתן כבל: בוקר טוב לכולם.

איתן כבל: אני שמח לפתוח ישיבה נוספת של ועדת הכלכלה של הכנסת הבוקר.

איתן כבל: גברתי מנהלת הוועדה, היועצת המשפטית, רשמת, דובר, חברי חבר הכנסת, אורחים נכבדים, הנושא שעל סדר יומנו זה תקנות רשות שדות התעופה (אגרות במסופי המעבר היבשתיים) (תיקון), התשע"ו-2016.

איתן כבל: ברשותכם, מי מציג את הבקשה?

<רון חלפון: אני מהלשכה המשפטית של משרד התחבורה.

<רון חלפון: אני אבקש ממר אורן, נציג רשות שדות התעופה, להציג את - -

איתן כבל: בבקשה.

<יואב אורן: שלום לכולם.

<יואב אורן: אני ראש אגף תפעול, רשות שדות התעופה.

<יואב אורן: בהמשך להחלטת הממשלה מונה צוות בראשות משרד הפנים, יואל ליפוביצקי, להסדיר את הנושא של כניסת פועלי יום ירדניים לעבודה בבתי המלון באילת.

<יואב אורן: נקבע בהחלטת הממשלה שייכנסו - -

אוסאמה סעדי: מהמסוף בעקבה?

<יואב אורן: הם באים מעקבה לעבוד בבתי המלון באילת.

<יואב אורן: נקבע שהעבודה תהיה עבודת יום.

<יואב אורן: זאת אומרת, עובד ייכנס ויצא באותו יום.

<יואב אורן: נקבע בהחלט שיהיו 1,500 היתרים שיינתנו לעובדים.

<יואב אורן: נקבע שהעובדים ייכנסו בשלוש פעימות, כל פעימה של 500 עובדים.

<יואב אורן: ועוד נקבע, שכל פעימה עתידה לקחת כחצי שנה.

<יואב אורן: זאת אומרת, ההתקדמות צריכה להיות בדירוג של חצי שנה.

<יואב אורן: במסגרת עבודת הוועדה, בעצם הצד שלנו בתהליך, אנחנו צריכים לאפשר את המעבר של הפועלים - -

אוסאמה סעדי: הם נכנסים כולם וחוזרים?

<יואב אורן: - - כיוון שמדובר בפועלים, נדרש לתת להם שירות מאוד מהיר ומאד קצר.

<יואב אורן: אדם שנכנס לעבוד כל יום ולצאת באותו יום החוצה, נדרש לבנות תהליך מאד קצר.

<יואב אורן: צריך להגיד בהערת אגב, שבמסגרת ועדת עקבה-אילת בשנת 2000 כבר ניתנו כ-200 רישיונות עבודה לפועלים כלליים, לא לפועלים בבתי המלון.

<יואב אורן: אז, באותם הימים, לטובת הפועלים הכלליים האלה שעובדים – אגב, עד היום ההסדר קיים כבר 16 שנה בעיר אילת.

<יואב אורן: העובדים האלה נכנסים מדי יום לעבוד במכבסות, אצל קבלנים כאלה ואחרים.

<יואב אורן: לטובת אותם עובדים נקבעה אגרה של 10 שקלים.

<יואב אורן: הסיבה הפשוטה שנקבעה לדבר הזה מכיוון שכל שנדרש מאתנו אז, באותם הימים, זה בעצם להרחיב את שעות הפעילות של מסוף יצחק רבין בעוד שעה בבוקר, הקדמת שעות הפעילות בשעה בבוקר - -

איתן כבל: איך המסוף נראה?

<יואב אורן: המסוף נראה נפלא.

<יואב אורן: המסוף בנגב בלי פירור אבק עם שירות לעילא ולעילא.

<יואב אורן: אני חושב שגם לקוחות המסוף ישמחו להעיד על זה.

איתן כבל: אנחנו מדברים על עקבה, יש שם מסוף ברמה גבוהה.

<יואב אורן: דיברתי על המסוף שלנו.

אוסאמה סעדי: בעקבה יש מסוף מצוין.

<יואב אורן: העיר עקבה עברה שדרוג - -

אוסאמה סעדי: אפשר לבקש ביקור במקום?

איתן כבל: האמת היא ,לאה, שהגיע הזמן שאנחנו צריכים לבקר באילת.

איתן כבל: הוועדה הזאת לא ביקרה, ואז גם אפשר, בהזדמנות הזאת, גם לבקר במסוף, במעברי הגבול.

<יואב אורן: זו השכמה מוקדמת אבל נשמח מאד - -

איתן כבל: כיוון שלא הייתי אף פעם שם, במסוף עצמו, האם הוא בניגוד למסופים אחרים שעוברים בהם עובדים, בעיקר ברוב המקומות מהשטחים שזו זוועת אלוהים.

איתן כבל: פשוט לא מתאים, כמי שהיה יושב ראש זכויות בעלי החיים, לא הייתי מסכים שזה יהיה עבורם אז קל וחומר עבור בני אדם.

איתן כבל: האם התנאים במקום הזה למעבר של העובדים, זה כבר 1,500, זה כבר לא 100,200, וכולם אני מניח יגיעו באותו זמן כי יהיו הסעות.

איתן כבל: אני מניח שמביאים אותם, מורידים אותם, מעלים אותם.

איתן כבל: זה לא קו וכל אחד מגיע מתי שהוא רוצה, ואז המשמעות היא שזה צריך לתקתק כמו שעון שוויצרי.

איתן כבל: זה צריך להיות הכי מכובד, הכי מתוקתק, הכי ראוי.

איתן כבל: זה אמור להיות תמיד ככה, וקל וחומר גם במקום שבו יש הסכמה כזו בינינו לבין ממלכת ירדן.

<יואב אורן: לפחות לטעמנו, ואני חושב שיעידו גם נציגי בתי המלון - -

<יואב בכר: אנחנו מעידים.

<אהובה זקן: לחלוטין.

איתן כבל: מי אדוני?

<יואב בכר: אני מהתאחדות המלונות.

איתן כבל: זה חשוב לפרוטוקול שאתם מעידים ש...?

<יואב בכר: שהמעבר עובד יפה מאד.

<אהובה זקן: אני מצטרפת גם כן.

<אהובה זקן: אני סמנכ"לית לתפעול במשרד התיירות.

<אהובה זקן: יש לנו נציג באילת שביקר שם פיזית, ודיווח לי שבהחלט מעבר ראוי, מעבר מתוחזק.

<אהובה זקן: הכל מתקתק ברמה של התפעול היומיומי.

<רון חלפון: אדוני בהחלט צודק שאם מגיעים בכל בוקר כמה מאות אנשים באותה שעה, זה דורש משאבים, דורש היערכות.

<רון חלפון: אי אפשר לעכב אותם, זה לא נסיעה לטיול, ולכן נדרשת היערכות שם.

איתן כבל: ברור.

אוסאמה סעדי: זה 20, 10-10?

<יואב אורן: אני לא נכנס לשיטת החלוקה של האגרה בין - -

אוסאמה סעדי: זה 10 על חשבון העובד ו-10 על חשבון המעביד.

איתן כבל: מה שאומר שאתה גם מביא, אתה מצ'פר אותם, אתה מסדר להם מקום עבודה.

איתן כבל: זה לא שעכשיו עשו להם תכנית חיסכון או קופת גמל, 10 שקלים הביא העובד ו-10 שקלים תרם המעסיק.

איתן כבל: אני לא מבין למה הם נדרשים לשלם?

<יואב אורן: המלונאים משלמים את זה.

<דובר: מכיוון שמבחינת החוק האגרה חלה על העובר, זאת אגרת נוסע יוצא – בפועל, גם לגבי פועלי היום המעסיקים מממנים את זה כחלק מתנאי ההעסקה.

<דובר: אי אפשר לחייב את המלונאים בחוק לשלם את זה.

איתן כבל: בסדר גמור.

איתן כבל: מה שחבר הכנסת אוסאמה מעלה הוא עניין נכון, רק אם אתה אומר שיש בעיה לכתוב את זה - -

אוסאמה סעדי: זה כתוב - -

<יואב בכר: זה כתוב בהסכם עם הירדנים, חברים.

<יואב בכר: זה בכלל מותנה.

אוסאמה סעדי: - - בעניין חלוקת התשלום בין העובד לבין המעסיק באופן כזה שהעובד ישלם לא יותר מ-10 שקלים והיתרה על חשבון המעסיק.

<קריאות: הוא לא משלם בכלל.

איתן כבל: כולנו הבנו שבסוף בסוף זה.

איתן כבל: ..

איתן כבל: חשוב שזה ייאמר לפרוטוקול.

איתן כבל: העניין ברור.

<מרב תורג'מן: חשוב לציין שזה גם לא יישאר 20 שקלים אלא זה צמוד למדד, בהתאם למנגנון של אחת לשנה - -

איתן כבל: בסדר גמור.

<יואב אורן: עוד כמה מילים: שביעות הרצון מרמת השירות, צריך לציין - -

איתן כבל: זה רק יהיה יותר מהר ממה שהם אמורים להיכנס.

<יואב אורן: עם התהליך הזמני.

<יואב אורן: אנחנו בונים טרמינל נפרד לאנשים האלה, כולו יהיה ממוחשב, כל התהליך, כדי לאפשר להם את השירות הכי טוב.

<יואב אורן: שביעות הרצון היא תהליך זמני שממש בנינו אותו מהיום למחר.

<יואב אורן: ההשקעות שהשקענו שם בפיתוח המתקן נאמדות בלמעלה מ-10,000,000 שקל וגם זה מחייב אותנו בהיערכות שונה עם כוח אדם וכדומה.

<יואב אורן: זאת אומרת, ה-20 שקל האלה הם כולם לתוך התהליך.

<יואב אורן: אין פה רווחים או משהו כזה, זה הסכום שנדרש כדי לאפשר את התהליך.

איתן כבל: תודה.

איתן כבל: כן, אוסאמה, בבקשה, חבר הכנסת אוסאמה סעדי.

אוסאמה סעדי: אדוני היושב-ראש, בוקר טוב, בוקר טוב לאורחים הנכבדים.

אוסאמה סעדי: כשקראתי על הדיון היום, ודיברתי אתך, היושב ראש, חשבתי שאנחנו מדברים על אגרות במעברים ולא ידעתי שמדובר בנושא ספציפי של העובדים מירדן, ולכן אני כבר אומר שאני ייצגתי בעברי את משרד האוצר הפלסטיני, וקיימנו פגישות רבות עם רשות שדות התעופה וגם עם משרד האוצר הישראלי בעניין האגרות במעברים.

אוסאמה סעדי: ואני אומר לך, אדוני היושב ראש, פה, בסדר גמור, אנחנו מסכימים שבהחלט באו לקראת העובדים שבאים ויוצאים ובאמת עשו אגרה מופחתת אבל אני אומר לך שהיום האגרה היא בערך 101, 105 שקל במעברים אבל לתושבי הרשות הפלסטינית, שהם יוצאים, משלמים יותר, קרוב ל-160 שקל.

אוסאמה סעדי: אם כמוני, אזרח ישראלי צריך לעבור בגשר אלנבי לירדן, אם אני נוסע דרך בית שאן אז אני משלם 101 שקל.

אוסאמה סעדי: באלנבי אני משלם 195 שקל.

אוסאמה סעדי: עכשיו, העניין הזה מעורר ביקורת וזעם בקרב האזרחים הפלסטינים, תושבי הרשות הפלסטינית, וזו סוגיה שאני התכוונתי להעלות היום, חשבתי שזה הנושא הכללי - -

איתן כבל: יש לי הצעה - -

אוסאמה סעדי: - - ולכן אני רק מעלה את זה על קצה המזלג.

אוסאמה סעדי: אני יודע שיש פגישות רבות והתקיימו דיונים.

אוסאמה סעדי: אני לקראת הסוף כמעט הגענו לאישור.

אוסאמה סעדי: יש הבנה שבהסכמי אוסלו דיברו על 26 דולרים, מחציתם לישראל, מחציתם לרשות הפלסטינית.

אוסאמה סעדי: היום זה הגיע ל-190, ל-160.

אוסאמה סעדי: כשמדובר במשפחה שעוברת זה נטל כבר מדי.

אוסאמה סעדי: אני מבקש, אולי אני אפנה אליך גם בכתב, שנקיים דיון בנושא הזה.

אוסאמה סעדי: לגופו של עניין, כמובן שאני מסכים לתקנות האלה.

איתן כבל: ברשותך, ההצעה שלי היא כזאת: אתה תפנה אלי.

איתן כבל: אני מציע שאתה תפנה אלי, כיו"ר ועדת הכלכלה, בהמשך לדיון שהתקיים כאן ותציג את הדילמה ואת העניין.

איתן כבל: בשלב הראשון נבקש התייחסות לאחר מכן, אם אני אחשוב שהתשובה איננה מספק אותך ואותי, אם צריך נקיים דיון.

אוסאמה סעדי: אני אפנה אליך כבר בימים הקרובים אדוני.

איתן כבל: אוקי.

איתן כבל: רק בקצרה ממש כי אני לא רוצה לפתוח את הדיון בנושא הזה.

<יואב אורן: לגבי אגרות אלנבי אני אומר בקצרה קודם כל שהנושא נמצא עכשיו בדיונים, בצוות ועדת - - - מול האוצר.

<יואב אורן: אנחנו נמצאים בעיצומו של משא ומתן על העניין הזה, ויושבים צוות של הרשות הפלסטינית - -

איתן כבל: להערכתכם, מתי זה יסתיים?

<יואב אורן: אנחנו לא קובעים את הקצב, אנחנו הגוף המגיב.

<יואב אורן: צריך להגיד שתי מילים על הדבר הזה: האגרות של אלנבי, אכן בהתחלה, בהסכמי אוסלו, הסכמי המעברים, נקבעו על 26 דולר.

<יואב אורן: לאחר פחות משנה, לבקשת הפלסטינים, הועלו ל-29 דולר.

<יואב אורן: צריך להגיד שהאגרה שאנחנו גובים היא בעצם גם עבור הרשות הפלסטינית, חלק מהאגרה, ויש מחלוקת על הגובה שצריך או לא צריך, מועבר לרשות הפלסטינית.

<יואב אורן: זאת אומרת, שלהעמיד את הסכום הזה מולה אגרה שנגבית במסופים הבינלאומיים האחרים, זה לא יהיה מדויק משום שאנחנו משמשים כצינור להעברת הכספים לרשות הפלסטינית.

איתן כבל: אוקי, גם זאת תשובה.

איתן כבל: בא נסכם ונראה מי פה - -

אוסאמה סעדי: אנחנו נפגשנו ואמרתי בגילוי נאות שאני מכיר את הסוגיה הזאת ויש לי את המסמכים ואת המספרים ונפגשנו אבל צריך לפתור את זה כי כל הזמן העניין הזה נמשך ונמשך וזה נטל.

אוסאמה סעדי: אתה יודע שאפילו יש תביעות ברשות הפלסטינית נגד הרשות הפלסטינית על העניין הזה, איך מ-26 דולר הגיעו ל-160 שקל.

<יואב אורן: מהרשות הפלסטינית עדכנו אותנו בדבר הזה גם כן.

איתן כבל: מי קורא את התקנות?

<רון חלפון: "תקנות רשות שדות התעופה (אגרות במסופי המעבר היבשתיים) (תיקון), התשע"ו-2016.

<רון חלפון: בתוקף סמכותי לפי סעיף 29 לחוק רשות שדות התעופה, התשל"ז-1977, וסעיף 2(ד)(1) לחוק רשות שדות התעופה (הוראת שעה), התש"ם-1980, לפי הצעת רשות שדות התעופה, באישור הממשלה, באישור שר האוצר לפי סעיף 30 לחוק יסודות התקציב, התשמ"ה-1985, ובאישור ועדת הכלכלה של הכנסת, אני מתקין תקנות אלה: תיקון תקנה 1 1.

<רון חלפון: בתקנה 1 לתקנות רשות שדות התעופה (אגרות במסופי המעבר היבשתיים), התשנ"ה-1994 (להלן – התקנות העיקריות) – (1) בהגדרת "המדד הבסיסי", במקום "מדד המחירים הכללי לצרכן" יבוא "המדד", ובסופה יבוא: "ואולם לעניין תקנה 2(ד)(5) – המדד של חודש יוני 2015"; (2) בהגדרת "המדד הקובע", במקום "מדד המחירים הכללי לצרכן" יבוא "המדד".

איתן כבל: תסביר בקצרה.

<רון חלפון: יש פה שני אלמנטים: האחד הוא טכני - במקום שיהיה כתוב "מדד המחירים הכללי לצרכן", מכיוון שהמדד מוגדר בתקנות, אין צורך לחזור על זה, זה תיקון טכני.

<רון חלפון: התיקון המהותי הוא להצמיד את האגרה הקבועה ב2(ד)(5) למדד של חודש יוני 2015.

<רון חלפון: אם לא היינו עושים זאת אז זה היה צמוד מהמדד הבסיסי שקבוע בתקנות.

<רון חלפון: לכן אנחנו נותנים הצמדה רק עכשיו - -

אוסאמה סעדי: למה לא יוני 2016?

אוסאמה סעדי: למה לא מעכשיו?

<רון חלפון: כשנקבעו התחשיבים, הם נקבעו ביוני 2015 - -

אוסאמה סעדי: אבל כבר היום, אם אתה אומר שזה צמוד ליוני 2015 אז היום זה לא 20 שקל.

<יואב אורן: זה יישאר 20 כי זה מעוגל לסכום העגול הקרוב, וכיוון שהמדדים כל כך נמוכים, זה לא יעשה.

<יואב אורן: השינוי שעשינו לטובת הפועלים זה אם היינו הולכים לפי לשון התקנה על 2006, אז האגרה באמת היתה הרבה יותר - -

איתן כבל: אם זה יהיה ינואר 2016, זה מסך אתכם כעשיו?

<קריאה: לא, זה לא מסבך אותנו.

איתן כבל: אוקי, נעשה ינואר 2016.

<רון חלפון: לא לפי ינואר 16, צריך להיות לפי - -

<יואב אורן: האגרות מעודכנות לפי המדד שמפורסם ב-15 בדצמבר בשנה שלפני.

<יואב אורן: זה יוצמד בעדכון הקרוב.

איתן כבל: אוקי.

איתן כבל: הלאה.

<מרב תורג'מן: אז מה המועד שאנחנו רושמים בתקנות?

<מרב תורג'מן: 15 בדצמבר?

<רון חלפון: המדד שהיה בינואר - -

<מרב תורג'מן: זהו, ינואר.

איתן כבל: המדד שיפורסם ב-15 בינואר.

<מרב תורג'מן: המדד שיפורסם בינואר 2016.

איתן כבל: הלאה.

<רון חלפון: "תיקון תקנה 2 2.

<רון חלפון: בתקנה 2(ד) לתקנות העיקריות, אחרי פסקה (4) יבוא: "(5) על אף האמור בפסקה (4), נוסע היוצא מישראל דרך מסוף יצחק רבין לאחר שנכנס אליה דרך מסוף זה באותו יום, והמחזיק ברישיון עבודה בישראל המאפשר העסקה בבתי המלון בעיר אילת, ישלם אגרה של 20 שקלים חדשים.

<רון חלפון: "

אוסאמה סעדי: בכניסה הוא לא משלם?

אוסאמה סעדי: בירדן, אדוני היושב ראש, גם כשאתה נכנס וגם כשאתה יוצא.

<יואב אורן: כן, הם גם לוקחים אגרה יותר גבוהה לפי זמן השהות שלך.

<יואב אורן: הם לוקחים את האגרה לפי הזמן שאתה נמצא בירדן כדי לעודד לינות.

איתן כבל: אוקי.

איתן כבל: מה זה (5)?

איתן כבל: על אף האמור?

<רון חלפון: פסקה (4) מדברת על הפועלים היומיים, שהם לא פועלים - - - ושם זה 10 שקלים.

איתן כבל: הבנתי.

איתן כבל: כן אדוני.

<שבתאי שי: אני מנכ"ל התאחדות המלונות באילת.

<שבתאי שי: יש לי הערה לגבי הסעיף שכרגע קראת, שאתה מדבר על 20 שקל לאדם שנכנס באותו יום ויוצא באותו יום חזרה.

<שבתאי שי: אם הוא ייכנס ב-23 בלילה או ב-22:30 בלילה ויצא למחרת ב-6:30 בבוקר, מה יהיה גורלו?

<רון חלפון: על פי לשון התקנה, הוא לא נכנס לנוסח התקנות.

<שבתאי שי: אז מה יהיה?

<שבתאי שי: הוא ישלם פעמיים אגרה?

<שבתאי שי: ישלם פעמיים 20?

<יואב אורן: לא.

<יואב אורן: הוא צריך לשלם 100 שקל.

<יואב אורן: אם יקרה הדבר הזה, הוא יצטרך לשלם את האגרה המלאה.

<שבתאי שי: זה משחק חדש לגמרי.

איתן כבל: חברים, יש לי הצעה.

איתן כבל: שכר מצווה – מצווה.

איתן כבל: קודם כל, בואו נסיים את העניין שלשמו התכנסנו - -

<שבתאי שי: כן, אבל זה אותו דבר.

איתן כבל: שניה.

איתן כבל: אם תרצו, אין לי בעיה לפתוח את הדיון ביניכם - -

אוסאמה סעדי: אפשר באותו יום, שתוך 24 שעות.

<שבתאי שי: בבקשה.

איתן כבל: שניה רגע.

איתן כבל: איך אני רואה את זה?

אוסאמה סעדי: ההגדרה היא 24 שעות - -

איתן כבל: אבל אני לא רוצה להגיד 24 שעות כי זה לא נכון כי ב-24 שעות הוא מגיע פעמיים.

איתן כבל: זאת לא הנקודה.

איתן כבל: הנקודה היא שזה צריך להיות בזמן עבודה.

איתן כבל: דהיינו, כל אחד מגיע, הוא מגיע לזמן תחום למשמרת.

איתן כבל: כל אחד מהם, הרי אתה גובה ממנו את זה לזמן תחום.

אוסאמה סעדי: ליום עבודה.

איתן כבל: יום עבודה.

איתן כבל: הרי מחכים לו האוטובוסים שמחזירים אותו לירדן.

איתן כבל: זה לא שהוא עכשיו יכול להגיד: אוקי, אני אפספס, לא חשוב, אני אסע אחר כך.

איתן כבל: אפשר להגדיר את זה "יום עבודה".

אוסאמה סעדי: באותו יום עבודה.

<רון חלפון: יום עבודה זה מושג אמורפי כי - -

איתן כבל: לא משנה.

איתן כבל: חברים יקרים, זה לא הגיוני, בואו נעשה סדר.

איתן כבל: החברים שם, אני עוזר לכם.

<יואב אורן: אם אפשר להעיר לפני שאתה מקבל את החלטתך - -

איתן כבל: אני עוד לא מקבל החלטה.

<יואב אורן: המנגנון הזה של קביעת התעריף, ה-20 שקל, נולד מאיזו שהיא מתמטיקה שהסברתי אותה קודם בשתי מילים, של השקעה בתשתית מול השקעה בכוח אדם.

איתן כבל: הכל בסדר, בא תתקדם ותיתן את המענה.

<יואב אורן: כדי לנסות להפעיל את משמרת הלילה הזאת שלא הוגדרה בהתחלה, שלא דיברו עליה בהתחלה, המשאבים שאנחנו צריכים לתת בכוח אדם הם משמעותית יקרים, ואני אהיה כן אתכם – עדין לא - -

איתן כבל: עצור, הבנתי.

אוסאמה סעדי: זה 24 שעות שם?

איתן כבל: חברים יקרים, אוסאמה תן לי, אנחנו לא נצא מזה כי הם לא באו מוכנים לזה ואין להם סמכות עכשיו לתת את התשובה.

איתן כבל: אם הייתי יודע שיש להם את התשובה, האמן לי, לא הייתי נותן להם לצאת עכשיו.

<ליאור מוצ'ניק: אני מנכ"ל מלון "דן אילת" ויושב ראש התאחדות המלונות באילת.

<ליאור מוצ'ניק: נפגשנו.

<ליאור מוצ'ניק: אני רק רוצה להעיר שלא נדרשת להפעיל משמרת לילה כי אם הוא מגיע בלילה, הוא עדיין במסגרת המשמרת שכבר מופעלת ממילא ויוצא בבוקר למשמרת שכבר מופעלת ממילא.

<ליאור מוצ'ניק: לא צריך להפעיל משמרת לילה.

איתן כבל: חברים יקרים, אני מסיים את הדיון.

איתן כבל: עצם העובדה שמתחיל להתקיים פה דיון, זה אומר שצריך פה הסדרה כי כל אחד נותן את ההסבר עכשיו של מה היא שעת עבודה, מתי התחלה, מתי סוף.

איתן כבל: למה לי?

<יואב אורן: ביקשנו לעשות את הדבר הזה בנפרד.

איתן כבל: אני מבקש את הדבר הבא: זה קודם כל מפתיע אותי שבמסגרת הדיונים לא חשבתם על זה אבל יכול וזה יקרה.

איתן כבל: הבאתם בפני תקנות, אני לא יכול להוסיף להם.

איתן כבל: קודם כל, אני מאשר אותן כמות שהן.

איתן כבל: מעבר לזה, לפני שאני מעלה להצבעה, אני מודיע לנציגי המדינה ולנציגי המלונאים: עד חזרתנו מהפגרה, אחרי החגים, אני מבקש להביא לנו תשובה מוסדרת כי כל תיקון מצריך פה החלטת ממשלה.

איתן כבל: זה לא תיקון שאני יכול להעביר אותו פה ככה, כראות עיני.

איתן כבל: זאת החלטת ממשלה, שהם צריכים לבוא ולהגיד: אוקי, אנחנו מבקשים שתבואו ותוסיפו א',ב',ג'.

איתן כבל: יש כאן נקודה, אין לי תשובה טובה.

איתן כבל: אני מודה, אדוני מעלה פה עניין שמצריך התייחסות.

איתן כבל: שאלה נכונה שעושה שכל, שמצריכה תשובה.

איתן כבל: לכן, מה שאני מבקש - -

אוסאמה סעדי: וגם מה המספרים.

איתן כבל: הכל, הכל.

איתן כבל: לכן אני מעלה את הדבר הבא: אני מעלה לאישור את התקנות כפי שהן מונחות כאן.

איתן כבל: מי בעד?

<לאה ורון: חבר הכנסת אוסאמה סעדי מצביע במקום חבר הכנסת חאג' יחיא.

<מרב תורג'מן: הערה קטנה לפני שאדוני מצביע: לגבי סעיף התחילה, ברור לכולם שהתחילה של התקנות הן ביום פרסומן, והרשות ערוכה כבר להתחיל לגבות את הסכום הזה.

איתן כבל: מי בעד?

איתן כבל: בעד – 2

איתן כבל: נמנעים – אין

איתן כבל: תודה.

איתן כבל: התקנות אושרו.

איתן כבל: אני מאחל לכם בהצלחה.

<מרב תורג'מן: הוא לא הקריא את תקנה 2.

איתן כבל: הוא הקריא, אפילו שאלתי אותו מה זה (5).

איתן כבל: אז בכל מקרה, אנחנו מאשרים, תבורכו, ובעזרת השם שהפרויקט הזה יצליח, וככל שיידרשו יותר עובדים, זה אומר שגם בתי המלון עובדים בתפוקה שמצריכה ומצדיקה מה יותר עובדים.

איתן כבל: אבל כפי שאמרתי, סליחה לאדוני, מנהל התאחדות המלונות, ברשותך, כדי שנוכל לסכם את העניין הזה: אני מודיע שאני מבקש מיד אחרי החגים לתת לנו התייחסות שהיא עניינית, אחרי שנפגשתם עם נציגי התאחדות בתי המלון והנציגים הרשמיים כדי לתת לנו מענה לשאלה הזאת, של אותן משמרות לילה, מה המשמעות כי פה זה כבר השתה אחרת ומשחק אחר לגמרי לשיטתכם, מצד אחד וגם לשיטתכם מצד שני, כיוון שזה עלויות שהן אחרות לגמרי.

איתן כבל: גברתי תוציא להם גם תזכורת הודעה על שאישרנו מצד אחד אבל מצד שני, אנחנו מבקשים לקבל התייחסות בכתב מסודרת, מרשות שדות התעופה.

<ליאור מוצ'ניק: אם אפשר עוד דבר אחד: אמר פה חברי מרשות שדות התעופה שמרגע הפרסום הם ערוכים לגבות אבל הם עדיין לא ערוכים להפעיל את זה - -

<לאה ורון: מה זאת אומרת?

<יואב בכר: הכסף לא היה תלוי בשעות המעבר.

<יואב בכר: את ההשקעה של ה-10,000,000 שקל שעשינו - -

<לאה ורון: מר בכר, תדבר לוועדה ותסביר.

<לאה ורון: לא כל כך ברור מה נאמר פה.

<יואב בכר: הגדלת סכום האגרה לא היה מותנה בהרחבת שעות הפעילות.

<יואב בכר: אנחנו נרחיב את שעות הפעילות - -

איתן כבל: אדוני חי פה.

איתן כבל: אני לרגע לא חשבתי אחרת.

איתן כבל: זה ברור שהאגרה בתוך העניין עצמו.

איתן כבל: תודה רבה, הישיבה נעולה.

איתן כבל: בהצלחה.